 **Köpçülikleýin habar beriş serişdeleriň dykgatyna**

**Uniwersal döwürleýin synyň çäklerindäki Işçi topary Türkmenistanyň adam hukuklary baradaky hasabatyny gözden geçirer**

**Ženewa (2 maý 2018 ý.)** – Türkmenistanyň adam hukuklary baradaky hasabaty Uniwersal döwürleýin syn (UDS) boýunça üçünji tapgyrynyň çäklerindäki düzülen BMG-niň Işçi topary tarapyndan gözden geçiriler. [Göni](http://webtv.un.org/) ýaýlymda alnyp baryljak maslahaty 2018-nji ýylyň 7-nji maýynda [Webcast live](http://webtv.un.org/) üsti bilen syn etmek bolar.

7-18-nji maý aralygynda geçiriljek UDS Işçi toparynyň nobatdaky mejlisinde serediljek on dört milli hasabatlaryn biri Türkmenistandan bolar. Türkmenistanyň UDS-yň çaklerindäki birinji we ikinji hasabatlary 2008-nji ýylyň dekabrynda we 2013-nji ýylyň aprelinde seredildi.

Syn şu resminamalar esasynda geçirilýär: 1) degişli döwlet tarapyndan üpjün edilen milli hasabat; 2) “Ýörite düzgünler” diýlip atlandyrylýan adam hukuklary ugry boýunça garaşsyz hünärmenlerinň we bilermenleriň toparlarynyň, adam hukuklary boyunça Şertnamalaýyn Düzümleriniň we BMG-niň beýleki guramalarynyň hasabatlarynda berilýän maglumat; 3) adam hukuklaryny goramak boýunça milli edaralar, jemgyýetçilik guramalar ýaly beýleki dahylly taraplaryň üpjün eden maglumatlary.

7-nji maýda Türkmenistany syn etmek üçin esas bolup durýan 3 hasabaty şu ýerden görüp bilersiňiz: [http://www.ohchr.org/EN/HRBodies/UPR/Pages/TMindex.aspx](https://www.ohchr.org/EN/HRBodies/UPR/Pages/TMindex.aspx)

Geçiriljek ýeri: 20-nji otag, Milletler Köşgi, Ženewa

Wagty we senesi: 9.00 – 12.30, duşenbe, 7-nji maý (Ženewa wagty, GMT +1 sagat)

UDS – BMG-niň 193 agza döwletiniň ählisiniň adam hukuklary baradaky hasabatyny döwürleýin syn etmegi öz içine alýan ýeke-täk prosesdir. 2008-nji ýylyň aprel aýynda geçirilen ilkinji UDS maslahatyndan bäri, BMG-niň 193 agza döwletiniň ählisi iki gezek syn edilip, UDS-yň birinji we ikinji tapgyryndan geçendir. UDS-yň üçünji tapgyrynda döwletleriň ýene-de öňki geçirilen synlarda hödürlenen teklipleri amala aşyrmak babatynda alyp baran işleri, şeýle hem ýurtduň içinde adam hukuklary baradaky bolup geçen ösüşler barada hasabat bermekligine garaşylýar.

Türkmenistanyň resmi toparyna daşary işler Ministriniň orunbasary Wepa Hajyýew ýolbaşçylyk eder.

Türkmenistany syn etmäge bellenen 3 wekil döwlet – Burundi, Päkistan we Horwatiýa dokladçy (“troýka”) hökmünde çykyş eder.

Maslahata şu salgy boýunça göni ýaýlymda tomaşa edip bilersiňiz <http://webtv.un.org>

Türkmenistan syny dowamynda ediljek ähli çykyşlaryň we çykyş etjekleriň sanawyny şu salgy boýunça UDS-yň websaýtynda görüp bilersiňiz: <https://extranet.ohchr.org/sites/upr/Sessions/30session/Turkmenistan/Pages/default.aspx>

UDS topary Türkmenistana berlen teklipleri 11-nji maýda, sagat 15.00-da **kabul etmegi meýilleşdirýär**. Syn edilýän döwlet hem öz gezeginde, teklipler boýunça öz garaýyşlaryny beýan etmek isläp biler. Teklipler şol gün owaldan köpçülikleýin habar beriş serişdelerinde beýan ediler.

*Goşmaça maglumat we köpçülikleýin habar beriş serişdeleri talaplary üçin +41 (0) 22 917 9711/* *rgomez@ohchr.org* *telefon belgisinden Rolando Gomeze, +41 (0) 22 917 9689 /* *slubbersen@ohchr.org* *telefon belgisinden Sara Lýubbersene ýa-da* +41 (0) 22 917 9751 / csapey@ohchr.org *telefon belgisinden Sedrik Sapi ýüz tutup bilersiňiz.*

*Uniwersal döwürleýin syn barada giňden maglumaty şu ýerden öwrenip bilersiňiz:* [*www.ohchr.org/hrc/upr*](https://www.ohchr.org/hrc/upr)

**BMG-niň Adam hukuklary baradaky geňeşi, bizi sosial ulgamda yzarlaň:**

**Facebook:** <https://www.facebook.com/UNHRC>

**Twitter:** <https://twitter.com/UN_HRC>

**YouTube:** <https://www.youtube.com/c/UNHumanRightsCouncil>